Puma-Puma dameskleding-Sneakers Aanbieding Amsterdam | Vergelijk En Koop Voordelige Puma-Puma dameskleding-Sneakers - Tot 70% Korting, Gratis Verzending
€67.28 €33.58Korting: 50% korting
€65.60 €32.12Korting: 51% korting
Puma essentials gym tank top,puma classic suede red,puma suede kopen,online
€63.83 €33.58Korting: 47% korting
Puma regelmatige 3/4 lengte ladies gym pants,puma wikipedia deutsch,puma suede...
€71.00 €32.64Korting: 54% korting Dr MJ du Plessis Gereformeerde Kerk Bellville Datum: 26 Maart 2006 (aand)
Sing vooraf: Psalm 46:1, 3
Lofpsalm 103:1, 2, 3
Skriflesing: Johannes 5
Teks: Johannes 5:24; Heidelbergse Kategismus Sondag 11
Voorwaar, voorwaar Ek sê vir julle, wie my woord hoor en Hom glo wat My gestuur het, het die ewige lewe en kom nie in die oordeel nie, maar het oorgegaan uit die dood in die lewe. (Johannes 5:24 AFR53)
Jy gaan uit die dood oor in die lewe – as jy die Here Jesus reg bely en as jy opreg in Hom glo.
Uit ons geloof en belydenis word daar vir ons hoop gebore – dit is dat God ons uit die dood gaan opwek.
Luister na vers 20:
Want die Vader het die Seun lief en toon Hom alles wat Hy self doen. En groter werke as hierdie sal Hy Hom toon, sodat julle verwonderd kan wees. (Johannes 5:20 AFR53)
Die Here gaan van die veronderstelling uit dat hierdie opwekking ons behoort te verstom.
Enersyds omdat ons seker nie vanself sal glo dat so iets moontlik is nie.
Aan die ander kant is daar die innerlike verbasing by die eerlike gelowige dat die Here hom gaan opwek – dit, terwyl hy besef dat hy so sondig is dat dit ongerymd is dat hy die ewige lewe by die Here kan ontvang.
Daar is natuurlik ’n beperking wat deur die Here Jesus gestel word wanneer Hy mense wakker maak. Vers 21 stel dit baie duidelik:
Want soos die Vader die dode opwek en lewend maak, so maak ook die Seun lewend wie Hy wil. (Johannes 5:21 AFR53)
Die Here maak lewend wie Hy wil!
Baie duidelik: Hy wil nie almal vir die ewige lewe by Hom lewend maak nie!
Pas net op om nie hierdie teks te verdraai en te wil verklaar asof die Here Jesus ander mense wil lewend maak as wat God die Vader wil lewend maak nie. So iets staan glad nie hier geskryf nie.
Wat bedoel hierdie hoofstuk met die woord dood? In hierdie hoofstuk gebruik die Heilige Gees die woord dood in drie verskillende betekenisse:
Die ewige dood
Kom ons sê dieselfde dinge effens anders: Dood beteken dus
die vernietiging van jou liggaam
en van jou siel,
en dan word dit saamgevat in die feit dat so ’n mens in die hel sal wees.
Daar is in hierdie woord geen ligpunt nie.
Hierdie woord leer ons dat daar niks goeds met ons kan gebeur nie – behalwe as ons die Here Jesus reg bely en waarlik in Hom glo.
Hoeveel keer op ’n dag onthou ons dat die Here Jesus Christus die Almagtige God is wat ons uit die dood gaan opwek?
In vers 22 en 23 word dit baie duidelik gestel dat die Vader selfs die oordeel aan die Seun oorgegee het.
Want die Vader oordeel ook niemand nie, maar het die hele oordeel aan die Seun gegee, sodat almal die Seun kan eer net soos hulle die Vader eer. Wie die Seun nie eer nie, eer nie die Vader wat Hom gestuur het nie. (Johannes 5:22-23 AFR53)
Die Seun beskik dus oor lewe en dood.
Saam met die lewe wat God in Jesus Christus gee gaan ons belydenis dat ons die Seun eer soos wat ons die Vader eer!
Wie die Seun nie eer nie, eer ook nie die Vader wat Hom gestuur het nie!
Hierdie gedeelte van God se openbaring maak dus ’n baie sterk saak uit van die houding wat ons inneem teenoor die Here Jesus Christus – dus ook van ons verhouding met die Here Jesus Christus.
Die verlossende genade van God in die Here Jesus Christus moet dus in ons die volgende neerslag hê:
Ons moet glo en aanvaar dat die Here Jesus Christus ons verlos het van die toorn van die Here.
Ons moet van harte bereid wees om die Here Jesus te gehoorsaam!
Die waarheid is dat mense normaalweg taamlik hardhorend is as dit by luister na die Here se Woord kom.
Dit is waarom die Here die volgende dinge laat neerskryf het in sy besondere openbaring:
Waarom ken julle my spraak nie? Omdat julle na my woord nie kan luister nie. (Johannes 8:43 AFR53)
Dink ook aan dit wat die Heilige Gees die apostel Paulus laat skryf in die Romeinebrief:
Aan Hom dan wat magtig is om julle te versterk volgens . . . die prediking van Jesus Christus, ooreenkomstig die openbaring van die verborgenheid wat eeue lank verswyg is, maar nou geopenbaar is en deur die profetiese Skrifte bekend gemaak is onder al die heidene, volgens die bevel van die ewige God, tot gehoorsaamheid van die geloof (Romeine 16:25-26 AFR53)
Die Here belowe nie net dinge en dan verwag Hy van ons dat ons sonder enige bewyse blind daaraan moet glo nie!
Die Here Jesus Christus het klaar vir al hierdie beloftes ingestaan toe Hy uit die dood opgestaan het.
Hy het daarvoor ingestaan toe Hy met sy liggaam uit hierdie lewe en die dood oorgegaan het in die lewe.
Daarom stel God sy eis baie ondubbelsinnig:
Hy wat in die Seun glo, het die ewige lewe; maar hy wat die Seun ongehoorsaam is, sal die lewe nie sien nie, maar die toorn van God bly op hom. (Johannes 3:36 AFR53)
Maar God, wat ryk is in barmhartigheid, het ons deur sy grote liefde waarmee Hy ons liefgehad het, ook toe ons dood was deur die misdade, lewend gemaak saam met Christus – uit genade is julle gered – (Efesiërs 2:4-5 AFR53)
Die Here stel dit baie duidelik dat Jesus uit die dood oorgegaan het in die lewe, sodat ons moet weet dat die Here Jesus Christus sy mag oor alle dood by God self kry.
Want soos die Vader lewe het in Homself, so het Hy aan die Seun ook gegee om lewe in Homself te hê. (Johannes 5:26 AFR53)
Baie prakties beteken dit die volgende:
Die Heilige Gees openbaar hier dat God die Vader die Here Jesus as die enigste Middelaar aangestel het – net die Middelaar kan oor lewe en dood bemiddel/beskik.
Sy Middelaarskap beteken juis dat Hy ons uit die dood van God se straf en toorn uitgehaal het, en aan ons die ewige lewe in God se koninkryk in die hiernamaals gee.
Die Here weet dat elke nugterdenkende mens wat oor hierdie dinge gaan besin, baie verbaas sal wees. Dit is waarom die volgende vers leer dat ons nie verbaas moet wees nie!
Moenie julle hieroor verwonder nie. Want daar kom ’n uur wanneer almal wat in die grafte is, sy stem sal hoor (Johannes 5:28 AFR53)
Vir ons klink al hierdie dinge na onmoontlikhede – maar God doen hierdie dinge!
Hy loop Hom nie soos ons teen allerhande beperkings vas nie!
Die inhoud van alles is dus dat die Here Jesus die enigste Saligmaker is.
Hy het die krag om ons voor God regverdig te maak.
Die Here Jesus Christus se Naam beteken ook dat Hy die Oorwinnende God is wat amptelik (gesalf is!) ons Verlosser is.
In al die Bybelgedeeltes wat ons saam gelees het, is een ding duidelik:
Die Here gaan van die veronderstelling uit dat alle mense in hulleself dood is as gevolg van hulle sondes.
Daar is geen enkele uitsondering nie.
Daarom behou die Here Jesus vir Homself die reg voor om uit die dood uit mense lewend te maak wie Hy ook al wil.
Die saak wat sterk uitstaan, is dat daar net een enkele manier is om uit die kloue van die hel uit te bly –
dit is om net voluit te glo in die verlossingsdaad van ons Here Jesus Christus.
Verder om te glo en te bely dat Hy God is.
Daarby moet ons glo en bely dat Hy hierdie verlossing ook ten gunste van elkeen van ons persoonlik bewerk het.
Die manier waarop die Drie-Enige God werk, is baie intens:
Die Vader het ons uitverkies.
Die Here Jesus sterf vir ons aan die kruis en dra daar vir ons God se straf oor ons sondes.
Die Vader en die Seun roep ons deur die inwerking en leiding van God die Heilige Gees.
Hy laat ons wedergebore word.
Sodoende bewerk Hy die ware geloof in ons.
Uiteindelik heilig Hy ons as ons in sy ewige koninkryk mag ingaan.
Ons weet almal dat alle mense geneig is om sleg te wees.
Ons is baie keer rusiemakerig of jaloers.
Hoeveel keer praat ons lelike dinge van ander mense uit suiwer nagaandigheid.
Ons sondes getuig daarvan dat ons alte dikwels nie genoeë neem met die lewensreëls wat die Here vir ons neerlê nie.
Die vraag is of ons kan sien dat so ’n toestand onverkwiklik is en of ons lus het om daarvan ontslae te raak.
Dit bepaal van ons kant af of ons glo en of ons lus het om aan God gehoorsaam te wees of nie.
’n Onwedergebore mens het nie lus om uit hierdie toestand uit te kom nie.
Hy is tevrede met sy sondes en hy wil altyd so lewe.
Daar is egter mense wat anders is.
Dis die mens wat besef dat hy in die hiernamaals van hierdie toestand bevry kan wees.
Dis die mens tot wie dit deurdring dat hy nie vir altyd hierin vasgevang hoef te wees nie.
Hy rig sy lewe in aanbidding en belydenis van die ewige almagtige Drie-Enige God.
Kyk na die toekomsperspektief wat hierdie hoofstuk in die Bybel ons gee.
’n Mens hoef nie in sy ellendes te bly voortploeter nie.
Daar is ’n vooruitsig op beterskap – op ’n heerlike verlossing.
Maar die eis is dat ons geloof reg moet wees.
Verder ook dat ons hele lewe ingerig moet wees volgens die geloofstandaarde wat God stel.
Kom ons lees wat ons belydenis oor al hierdie dinge leer in die Heidelbergse Kategismus Sondag 11:
Antwoord: Nee, maar hulle verloën met die daad die enigste Verlosser as Heiland, Jesus, alhoewel hulle met die mond in Hom roem (a). Slegs een van twee dinge is immers moontlik: óf Jesus is nie ’n volkome Verlosser nie, óf die wat hierdie Verlosser met ’n ware geloof aanneem, het in Hom alles wat vir hulle saligheid nodig is (b).
Datum: 26 Maart 2006 (aand)